open-index/open-wikipedia-markdown huggingface dataset:
טים שקארקה

**טים שְׁקַארְקֶה** (בגרמנית: **Tim Skarke**; נולד ב-7 בספטמבר 1996) הוא כדורגלן גרמני המשחק בעמדת הקשר באוניון ברלין מהבונדסליגה.

## קריירת מועדונים
שקארקה החל את דרכו במחלקת הנוער של היידנהיים. ב-27 בספטמבר 2015 הוא ערך את הופעת הבכורה שלו בבונדסליגה השנייה. ב-31 במאי 2019 הצטרף לדרמשטאדט 98, ששיחקה אז גם היא בבונדסליגה השנייה.

ב-31 במאי 2022 חתם באוניון ברלין. ב-23 בינואר 2023 הושאל לשאלקה 04, ששיחקה אז בבונדסליגה.

ב-31 באוגוסט 2023 הושאל שוב לדרמשטאדט 98, ששיחקה בעונת 2023/2024 בבונדסליגה.

## קישורים חיצוניים

## הערות שוליים

קטגוריה:כדורגלנים גרמנים
קטגוריה:כדורגלני דרמשטאדט 98
קטגוריה:כדורגלני אוניון ברלין
קטגוריה:כדורגלני שאלקה 04
קטגוריה:ילידי 1996
קטגוריה:כדורגלני פ.צ. היידנהיים
אומוט טוהומג'ו

**אומוט דגר טוהומג'ו** (בגרמנית: **Umut Deger Tohumcu**, נולד ב-11 באוגוסט 2004) הוא כדורגלן גרמני המשחק בעמדת הקשר בהולשטיין קיל, בהשאלה מהופנהיים.

## קריירה
טוהומג'ו שיחק כדורגל במחלקות הנוער של אופנבורגר FV, פרייבורג והופנהיים. בגיל 14, הוא זכה לתשומת לב כשהיה מחזיר כדורים בהופנהיים, בכך שזרק במהירות את הכדור לאנדריי קראמריץ' שכבש מיד נגד באיירן מינכן בניצחון ב-9 בספטמבר 2017. הוא ערך את הופעת הבכורה המקצועית שלו עם הופנהיים בהפסד 5–1 לבורוסיה מנשנגלדבך ב-14 במאי 2022 במסגרת הבונדסליגה, כשנכנס כמחליף מאוחר בדקה ה-86.

בפברואר 2026 הושאל להולשטיין קיל מהבונדסליגה השנייה עד לתום עונת 2025/26.

## קריירה בינלאומית
טוהומג'ו, יליד גרמניה ממוצא טורקי, הוא שחקן נבחרות צעירות של גרמניה, ושיחק בנבחרות עד גיל 15, 16, 17 ו-18.

## קישורים חיצוניים

## הערות שוליים

קטגוריה:כדורגלני הופנהיים
קטגוריה:כדורגלני הולשטיין קיל
קטגוריה:כדורגלני פרייבורג
קטגוריה:כדורגלנים גרמנים
קטגוריה:קשרי כדורגל גרמנים
קטגוריה:גרמנים שנולדו ב-2004
רובין צנטנר

**רובין צֶנְטְנֶר** (בגרמנית: **Robin Zentner**, נולד ב-28 באוקטובר 1994) הוא כדורגלן גרמני המשחק בעמדת השוער במיינץ מהבונדסליגה.

## קריירת מועדונים
צנטנר שיחק במיינץ 05 מהיותו נער, ובשנים 2015–2017 הושאל להולשטיין קיל ששיחקה בליגה הגרמנית השלישית.

עם חזרתו למיינץ, הוא ערך את הופעת הבכורה שלו בקבוצה הבוגרת באוקטובר 2017. במשחק נגד בורוסיה מנשנגלדבך ב-4 בנובמבר 2017, הוא הפך ויראלי לאחר שבעט באוויר בטעות במקום בכדור, דבר שכמעט עלה לקבוצתו בשער.

בינואר 2024 הוא חתם על חוזה חדש במועדון עד עונת 2027/2028.

## קישורים חיצוניים

## הערות שוליים

קטגוריה:כדורגלני מיינץ 05
קטגוריה:כדורגלני הולשטיין קיל
קטגוריה:כדורגלנים גרמנים
קטגוריה:ילידי 1994
ישר! עם איזנקוט

**ישר! עם איזנקוט** היא מפלגה שהקים הרמטכ"ל וחבר הכנסת לשעבר גדי איזנקוט בספטמבר 2025.

## המפלגה
### הרכב המפלגה
לצד גדי איזנקוט נמנים עם מייסדי המפלגה יואב הורוביץ, לשעבר מנכ"ל משרד ראש הממשלה; שיר סיגל, פעילה לשחרור החטופים ובתם של שורדי השבי אביבה וקית' סיגל; שר הדתות לשעבר מתן כהנא, חבר הכנסת לשעבר טל רוסו, פרופ' מנואל טרכטנברג, ניר זוהר נשיא חברת WIX, ענבר גיטי-הרוש, לשעבר ראש מנהלת "מתווה השירות" במשרד הביטחון ומנכ"לית "אחריי!", ופרופ' ישי בר.

### תקנון המפלגה
על פי תקנון המפלגה, כהוראת שעה נקבע כי בתקופת הביסוס של המפלגה ועד שנה לאחר הבחירות לכנסת העשרים ושש ב-2026, יכהן איזנקוט כיו"ר המפלגה, וימנה את חברי המזכירות שלה. בהמשך, או במהלך התקופה, ייקבע הליך דמוקרטי לבחירת יו"ר המפלגה, שייבחר על-ידי חברי המרכז של המפלגה או בהליך דמוקרטי אחר. יו"ר המפלגה יהיה רשאי להאריך את התקופה בשישה חודשים נוספים "מטעמים מיוחדים".

## קישורים חיצוניים
* 
* 
* 

## הערות שוליים

קטגוריה:ישראל: מפלגות
בית הכנסת חסדי אנוש

**בית הכנסת חסדי אֱנוֹשׁ** הוא בית כנסת ביישוב מבוא חורון המשחזר את בית הכנסת של קהילת טרבורג  שבהולנד שנחרב במלחמת העולם השנייה.

המבנה שוכן במבוא חורון, בלב עמק איילון, והוא משמש את תושבי היישוב ואת דיירי ההוסטל "חסדי אנוש" – מסגרת שיקומית לגברים דתיים המתמודדים עם קשיים נפשיים. לאחר שנשרף הקרוואן שבו שכן בית הכנסת של קהילת "הצעירים" (לימים "משכן לוי"), עברה הקהילה להתפלל זמנית בבית הכנסת "חסדי אנוש". באותה תקופה שימש בית הכנסת "חסדי אנוש" גם את ההוסטל וגם את קהילת "משכן לוי", עד שנבנה לה מבנה קבוע חדש.

## היסטוריה
בשנת 1840 נוסד בית כנסת בטרבורג, ולאחר מכן, בשנת תרס"א (1901), נבנה בו מבנה חדש ומפואר יותר. רוב בני הקהילה נספו במהלך השואה, ובעקבותיה נהרס המבנה בהפצצה של בעלות הברית בשנת 1945. ספרי התורה העתיקים של בית הכנסת הוברחו לאמסטרדם ומשם הגיעו לתל אביב.

בישראל, נולד רעיון השחזור ביוזמת פסח פופ, יהודי יליד הולנד ותושב מבוא חורון, שגילה כי אבות משפחתו נמנו עם חברי קהילת טרבורג. הוא חבַר לעמותת **חסדי אנוש**, המפעילה הוסטל שיקומי במבוא חורון. הצורך בבית כנסת נפרד לדיירי ההוסטל נבע מכך שתפילות היישוב התקיימו בשעות מוקדמות מדי עבורם. לאחר גיוס תרומות ותמיכת המוסד לביטוח לאומי, נבנה מבנה חדש בשחזור מדויק של בית הכנסת המקורי, ונחנך בשנת תשע"ח (2018) בשמו החדש – "חסדי אֱנוֹשׁ".

## ארון הקודש והמוצגים
מקור ארון הקודש שבמקום נבנה בשנת תרס"ה (1905) ושכן בבית כנסת בעיירה טֶיוּש  שבטרנסילבניה. לאחר חורבן הקהילה בשואה חילץ יהודי מקומי את הארון, והוא הוסתר במשך שנים בעליית גג של כנסייה. בהמשך הובא הארון להולנד ושופץ, תוך שימור מראהו המקורי. לבסוף הועבר הארון למבוא חורון והוצב במקומו הנוכחי, בית הכנסת חסדי אנוש.

בתוך הארון שוכנים שלושה ספרי תורה מבית הכנסת בטרבורג, שאחד מהם שוקם וחזר לשימוש.

כמו כן נשתמרה מזוזה מן המבנה המקורי, שמסרה תושבת מקומית לפסח פופ.

## אדריכלות
הבניין נבנה על פי תוכניות האדריכל ההולנדי אובינג, בסגנון נאו-מורי. שלד המבנה עשוי בטון, קירותיו בנויים מכ־30 אלף לבני חימר שיובאו מבלגיה וגגו עשוי פלדה.

אולם התפילה המרכזי משתרע על שטח של כ־58 מ"ר והוא בעל תקרה מעוגלת שגובהה כשמונה מטרים. בקומה העליונה נמצאת עזרת נשים ובחזית המבנה שולבה באר מים קטנה.

לביא תעשיות רהיטים שִחזרו את ספסלי הישיבה המקוריים, כולל עיטורי הזהב שהיו על הספסלים המקוריים.

## פעילות קהילתית
בית הכנסת משמש מוקד דתי וחברתי עבור דיירי הוסטל "חסדי אנוש" ותושבי מבוא חורון כאחד. סדר יומם של 31 הדיירים כולל תפילות ושיעורי תורה, לצד עבודה במפעל אריזת קרח, נגרייה לייצור צעצועי עץ ותעסוקות נוספות. המיזם נתפס כחלק אינטגרלי מתהליך השיקום וההשתלבות בקהילה.

## גלריית תמונות

בית הכנסת חסדי אנוש.jpg|ארון הקודש העתיק
8בית הכנסת חסדי אנוש.jpg|בית הכנסת מצד מערב
2בית הכנסת חסדי אנוש.jpg|לוח הסבר על קיר בית הכנסת
3בית הכנסת חסדי אנוש.jpg|לוח הסבר נוסף על קיר בית הכנסת


## ראו גם
* שואת יהודי הולנד

## לקריאה נוספת
* ישראל שפירא **המקומות הנדירים הקדושים והרטובים בארץ ישראל** עמודים 67–69

## קישורים חיצוניים

* 
* 
* 
* 
* 

## הערות שוליים

חסדי
חסדי
קטגוריה:מבוא חורון
חסדי
חסדי
בנדיקט הולרבאך

**בנדיקט הולרבאך** (בגרמנית: **Benedict Hollerbach**, נולד ב-17 במאי 2001) הוא כדורגלן גרמני המשחק בעמדות קשר הכנף והחלוץ במיינץ מהבונדסליגה.

## קריירת מועדונים
לאחר ששיחק בקבוצות הנוער של באיירן מינכן ושטוטגרט, הולרבאך חתם בוהן ויסבאדן בספטמבר 2020.

ביולי 2023 הוא חתם באוניון ברלין.

ב-1 ביוני 2025 הוכרז כי הולרבאך יצטרף למיינץ 05 לאחר שחתם על חוזה עד 2029.

## קריירה בינלאומית
הולרבאך ייצג את גרמניה בנבחרת עד גיל 18.

## קישורים חיצוניים

## הערות שוליים

קטגוריה:כדורגלני והן ויסבאדן
קטגוריה:כדורגלני אוניון ברלין
קטגוריה:כדורגלני מיינץ 05
קטגוריה:כדורגלנים גרמנים
קטגוריה:גרמנים שנולדו ב-2001
שטפן בל

**שטפן בל** (בגרמנית: **Stefan Bell**, נולד ב-24 באוגוסט 1991) הוא כדורגלן גרמני המשחק בעמדות הבלם והמגן הימני במיינץ מהבונדסליגה.

## קריירה
בשנותיו המוקדמות, בל שיחק ב-JSG Wehr/Rieden/Volkesfeld ולאחר מכן עבר לטוס מאיין. ב-2007, הוא החל לשחק בקבוצת הנוער של מיינץ 05. ב-29 באוגוסט 2010 הוא החל את הקריירה המקצוענית שלו במדי מיינץ 05, שם הוא משחק עד היום.

## קישורים חיצוניים

## הערות שוליים

קטגוריה:כדורגלני מיינץ 05
קטגוריה:כדורגלני מינכן 1860
קטגוריה:כדורגלני איינטרכט פרנקפורט
קטגוריה:כדורגלנים גרמנים
קטגוריה:גרמנים שנולדו ב-1991
מקסים לייטש

**מקסים לייטש** (בגרמנית: **Maxim Leitsch**, נולד ב-18 במאי 1998) הוא כדורגלן גרמני המשחק בעמדת הבלם במיינץ מהבונדסליגה.

## קריירה
לייטש שיחק במחלקת הנוער של בוכום משנת 2008. הוא ערך את הופעת הבכורה המקצוענית שלו ב-10 בדצמבר 2016 במשחק במסגרת הבונדסליגה השנייה. בסיום עונת 2020/2021, הוא עלה עם הקבוצה לבונדסליגה. ב-20 במאי 2022 חתם לייטש על חוזה במיינץ 05.

## קישורים חיצוניים

## הערות שוליים

קטגוריה:כדורגלני בוכום
קטגוריה:כדורגלני מיינץ 05
קטגוריה:כדורגלנים גרמנים
קטגוריה:ילידי 1998
אנדראס האנקה-אולסן

**אנדראס שיולברג האנקה-אולסן** (בנורווגית: **Andreas Schjølberg Hanche-Olsen**, נולד ב-17 בינואר 1997) הוא כדורגלן נורווגי המשחק בעמדות הבלם והמגן הימני במיינץ מהבונדסליגה ובנבחרת נורווגיה.

## קריירת מועדונים
ב-26 בנובמבר 2015 חתם האנקה-אולסן על חוזה מקצועי ראשון בסטאבק, ומונה לקפטן הקבוצה לקראת עונת 2018. ב-5 באוקטובר 2020 עבר לגנט תמורת 800 אלף אירו. את הופעת הבכורה שלו בליגה הבלגית ערך ב-17 באוקטובר 2020, וכבש בה שער.

ב-13 בינואר 2023 חתם האנקה-אולסן על חוזה לארבע וחצי שנים במיינץ 05 מהבונדסליגה.

## קישורים חיצוניים

## הערות שוליים

קטגוריה:כדורגלני סטאבק
קטגוריה:כדורגלני גנט
קטגוריה:כדורגלני מיינץ 05
קטגוריה:כדורגלנים נורווגים
קטגוריה:ילידי 1997
בר (כתב עת)

**בר – בין יוצר למקום** הוא כתב עת לספרות ואמנות הנוצרת בעולם הישיבות, בעיקר מהזרם הדתי לאומי.

הוא נוסד בשנת 2017, ומאז יוצא לאור פעמיים בשנה: גיליון אחד בזמן חורף ואחד בזמן קיץ.

כתב העת מופץ באופן עצמאי על ידי תלמידים מישיבות שונות שמתנדבים כנציגי המערכת, ומוכרים את הגיליונות לתלמידי הישיבה.

## היסטוריה
ממוזער|מגוון כריכות של גיליונות "בר"
הרעיון להקמת כתב העת נבע מתוך כתבי עת דומים שעסקו באמנות וספרות, אך היו ישיבתיים בלבד ולא נועדו לצאת מקירות המוסד. דוגמאות שונות הן "פשקוויל" של ישיבת רעותא, "קונטרס" של ישיבת שיח יצחק, ו"תמורות" של ישיבת רמת גן.

צור ונטורה, אחד ממייסדי כתב העת והעורך הראשי הראשון שלו, פנה אל משה בלאו שעימו ניהל את "פסיפס" – אתר לעידוד יצירה מבית ערוץ 7, והציע לו להקים כתב עת שיאגד יצירות מרחבי הישיבות. משם החלו השניים לאסוף צוות של יוצרים מרחבי הישיבות וביחד איתם עבדו על יצירת הגיליון הראשון, שיצא בזמן קיץ ה'תשע"ז, 2017.

מערכת כתב העת כוללת בחורי ובוגרי ישיבות מתחומי יצירה שונים ומישיבות מגוונות. בין עורכי כתב העת בהווה ובעבר ניתן למנות את המשוררים צור ונטורה, משה בלאו ואיתן דקל, את הסופר אברהם אליצור, את החוקרים גילעד הסה ואביעד מרקוביץ ואת האמנים הפלסטיים דוד (דוכי) כהן ודידי כליפה.

## תוכן
[ממוזער|גיליונות של כתב העת "בר" על מדף בספריית [ישיבת הר עציון]]
כתב העת מכיל מגוון סוגים של יצירות המתחלקות ל-6 שערים:
* אקדמך (החל מגיליון ב')
* שירה
* אמנות חזותית
* סיפורת
* מסה
* קונספט (החל מגיליון ה')

השערים כולם מכילים יצירות של תלמידי הישיבות ובוגריהן, מלבד השער הראשון: 'אקדמך' מאגד יצירות ספרותיות עבריות מתוך המקורות כגון פיוטים, קטעים מהגמרא ומספרי שו"ת ועוד.

בנוסף, 'קונספט' הוא שער שאינו מוקדש לסוגה יצירתית מסוימת אלא לנושא המתחלף מידי גיליון ומכיל יצירות מסוגות שונות סביב אותו נושא (נושאים שהופיעו בשער הקונספט לדוגמה: תפילה, חטא, ארץ ישראל, צחוק, לבוש ועוד).

## פרויקטים מיוחדים
מערכת כתב העת מפיקה מדי פעם גם פרויקטים שיוצאים מגדר הגיליונות השגרתיים, בעיקר סביב אירועים באקטואליה ובמעגל השנה.

### קונטרס הסתר פנים
באפריל 2020 יצא לאור "קונטרס הסתר פנים" בהוצאת "בוקסה" מבית בר ובעריכת גילעד הסה, עורך שער 'אקדמך' דאז ולימים עורך כתב העת "דעות". הקונטרס יצא לאור במהדורה דיגיטלית חינמית ולאחר מכן במהדורת כיס מוגבלת וממוספרת של 100 פריטים בלבד, שמתוכם עשרה עותקים הודפסו במיוחד על נייר כחול. תוכן הקונטרס מורכב מיצירות יהודיות עתיקות העוסקות בחולי ומגפה – לאור מגפת הקורונה שהתחוללה באותה תקופה. את ההוצאה במהדורה המוגבלת הסביר דוד (דוכי) כהן, עורך שער 'אמנות' דאז, כהנצחה לסבו ישעיהו וינוגרד: 

### מן הסערה
בעקבות אירועי שבעה באוקטובר ופרוץ מלחמת חרבות ברזל הפעילה מערכת "בר" בשיתוף פעולה עם כתב העת "דברים בעלמא", (כתב עת לספרות ושירה בעולם התורני הנשי, שנסגר מעט לפני כן וחזר לפעילות חד פעמית בשיתוף הפעולה הנוכחי) את פרויקט "מן הסערה", במסגרתו פורסמו שירים ויצירות אחרות שעסקו באירועי התקופה. הפרויקט שותף בדפי הפייסבוק של שני כתבי העת ובאתר הרשמי של "בר".

## לקריאה נוספת

* 

## קישורים חיצוניים
* 

* 
* 
* 
* 

## הערות שוליים

קטגוריה:כתבי עת בעברית
קטגוריה:ישראל: כתבי עת לאמנות
קטגוריה:ישראל: כתבי עת
קטגוריה:ישראל: כתבי עת לשירה
הרועה (סרט)

**הרועה** (בצרפתית: **Bergers**, באנגלית: **Shepherds**) הוא סרט קולנוע קנדי- צרפתי משנת 2024 בבימויה של סופי דראספ, עם פליקס-אנטונין דובאל  וסולן ריגו  בתפקידים הראשיים.

הסרט הוקרן לראשונה בפסטיבל הסרטים הבין-לאומי בטורונטו וזכה להיות ברשימה של 10 הסרטים הטובים ביותר.

התסריט מבוסס על הספר הסמי ביוגרפי של מתיאס לפבורה  "D'où viens tu, berger?" (מאין באת, רועה?) משנת 2006 שמתאר את חוויותיו בעקבות משבר שגרם לו לעזוב את קנדה ולהפוך לרועה צאן בפרובנס.

הצילומים נערכו בפרובנס ובאלפים הצרפתיים

## תקציר העלילה
מתיאס (פליקס -אנטונין דובאל) הוא צעיר קנדי שעובד כרעיונאי במשרד פרסום גדול במונטריאול. יש לו כשרון כתיבה והוא מחליט לעזוב את קנדה, להגיע לצרפת ולחיות שם כרועה צאן.

הוא פונה למשרד ההגירה ומבקש אישור עבודה. הפקידה אליז (סולן ריגו) מסבירה לו שאין לו סיכוי אך הוא מוצא חן בעיניה והם מחליטים להחליף מכתבים.

הוא מגיע לעיר ארל ומשתכן שם במלון צנוע ליד אמפיתיאטרון ארל. הוא מציג עצמו בפני חבורת רועים ומבקש שיקבלו אותו לעבוד כרועה אפילו ללא תשלום. הוא מתקבל בצחוק ובזלזול על ידי הרועים הוותיקים שמסבירים לו מה העבודה הסיזיפית והקשה הזאת 24/7. הוא מתקבל לתקופה קצרה על ידי בעל חוה שמוותר עליו לאחר מספר ימים.

הוא מתקבל לעבודה אצל החוואי טלייה (ברונו רפאלי) ומוצמד לרועה הקבוע אחמד (מישל בניזרי) שמלמד אותו את המקצוע. גם לאליז נמאס מהחיים הבורגנים והיא מתפטרת מעבודתה, מגיעה אליו לחווה ושוהה אתו זמן קצר עד שטלייה מתפרע והם מחליטים לעזוב.

כעת שוכרת אותם החוואית ססיל (ז'ולייט לונדז) כזוג. הם עובדים יפה והאהבה ביניהם מתחזקת.

האתגר הגדול הוא להוביל את אלפי הכבשים במסע ארוך להרים שם יש עשב לאכילה. הם עוברים הרפתקאות במסע - סופת ברקים עזה ובעיקר תקיפת זאבים והריגה של 30 כבשים. ססיל רוצה לפטר אותם אך לבסוף מוותרת והם ממשיכים עם העדר הגדול על ההרים.

## צוות השחקנים

## קישורים חיצוניים
* 

*קדימון לסרט, באתר יוטיוב
*הרועה, באתר אידיבי
* 

קטגוריה:סרטי 2024
קטגוריה:סרטי דרמה רומנטית
קטגוריה:סרטים ביוגרפיים
קטגוריה:סרטים בצרפתית
קטגוריה:סרטים מבוססי ספרים
קטגוריה:סרטים צרפתיים
קטגוריה:סרטים קנדיים
משפט קסטנר (סדרת טלוויזיה)

**משפט קסטנר** היא מיני-סדרה ישראלית בבימוי של אורי ברבש ששודרה בערוץ 1 החל מ-7 בנובמבר 1994 ועד לסיומה ב-9 בנובמבר 1994 וכללה 3 פרקים. הסדרה זכתה בפרס אופיר לסדרת הדרמה הטובה ביותר לשנת 1994.

## עלילה
העלילה מתרחשת בשנות החמישים, ומתמקדת בסיפור חייו הטראגי של ישראל קסטנר. קסטנר, מנהיג יהודי שפעל בהונגריה בזמן מלחמת העולם השנייה, מתואר כדמות כריזמטית, שאפתנית ובעלת תושייה, אשר ניהל משא ומתן עם הנאצים במטרה להציל יהודים. פרשת קסטנר יצרה קרע עמוק בחברה הישראלית והובילה לנפילת ממשלה, ובשיאה התחולל רצח פוליטי.

## שחקנים

## קטע שירד בעריכה וסצנה לא התרחשה במציאות
* בערב שידור הסדרה הגישה משפחתה של חנה סנש עתירה לבג״ץ בדרישה להסיר קטע מהפרק השני, שבו נטען מפי קסטנר כי סנש נשברה במהלך חקירתה בידי הגסטפו ההונגרי. קטע זה אשר לבסוף לא שודר התבסס על הספר השטן והנפש מאת יואל והאנזי ברנד (1994).
* חוקר ועורך הדין שמואל תמיר, שהיה פרקליטו של העיתונאי מלכיאל גרינוולד, מנהל חקירה נגד קתרינה סנש, אמה של הצנחנית חנה סנש, שלא שבה ממסעה. החקירה מתוחה ומתלהטת, ולפתע מתערב ישראל קסטנר, חבר ועד ההצלה בבודפשט בתקופת השואה, נגדו נכתב במשפט בעקבות כתבה של גרינוולד כי סייע בהכשרת הקרקע לרצח יהודי הונגריה.
* קסטנר אינו מסוגל להישאר בשקט: קתרינה סנש טוענת כי ניסתה יותר מפעם אחת להגיע למשרדו בבודפשט כדי לנסות להיעזר בקשריו במטרה להעביר לבתה שבכלא בגדים נקיים ומזון, אך לא הצליחה לפגוש אותו, ובסופו של דבר הוצאה בתה להורג בירייה. "קתרינה, איך את מעזה לבוא אליי בטענות?", מתפרץ קסטנר כלפיה.
* "מי בכלל ביקש מהבת שלך להגיע לבודפשט? מה היא חשבה לעשות שם? בשל הפזיזות שלה והיהירות של מי ששלח אותה, היא חצתה את הגבול כמו טירונית ונלכדה בתוך חמש דקות בלבד. ואני אגיד לך מי חשף למשטרה ההונגרית כי פלגי וגולדשטיין יואל פלגי ופרץ גולדשטיין, הצנחנים שהגיעו להונגריה עם חנה סנש עומדים להגיע אליי. היא! הבת שלך. חנה סנש הגיבורה! היא נשברה בחקירה וגילתה את כל המידע. אני יכול רק לדמיין את העינויים שהיא עברה. אף אחד לא היה מסוגל להתמודד עם עינויים כאלה. אך לא בגללי נעצרו פלגי וגולדשטיין, אלא בגללה!" "לא נכון", משיבה קתרינה סנש.
* סצנה זו אינה מבוססת על אירועים שהתרחשו במציאות: היא נכתבה והוצגה בסדרה. לרנר, כותב הסדרה, בחר לשלב את הסצנה הבדיונית במסגרת היצירה, השייכת לז׳אנר הדוקו־דרמה, שבו היוצרים משלבים חומרים ודמויות מן המציאות כדי לבנות עלילה שיכלה להתרחש, אך יכלה גם שלא להתרחש כלל.

## קישורים פנימיים

* 
* משפט קסטנר, באתר הספרייה הלאומית
* 

## הערות שוליים

קטגוריה:מיני-סדרות טלוויזיה
קטגוריה:סדרות טלוויזיה ישראליות
קטגוריה:סדרות טלוויזיה ישראליות שעלו לשידור בשנת 1994
קטגוריה:סדרות משפטיות
קטגוריה:סדרות טלוויזיה המבוססות על סיפור אמיתי
קטגוריה:הערוץ הראשון: תוכניות וסדרות
חרס (כדורגל)

**חרס** (בספרדית: **Xerez Club Deportivo**) הוא מועדון כדורגל ספרדי. המועדון נוסד בשנת 1947 בעיר חרס דה לה פרונטרה. הקבוצה שיחקה בעבר בלה ליגה וכיום משתתפת בסגונדה דיויסיון RFEF.

## היסטוריה
תושבי העיר חרס דה לה פרונטרה החלו לשחק כדורגל בסוף המאה ה־19 בעקבות קשרים כלכליים הדוקים עם אנגליה. בתחילת המאה ה-20, בשנת 1911, הוקם המועדון Sociedad Jerez Foot-Ball Club, שפעל עד פירוקו בשנת 1931. לאחר מכן הוקמו בעיר מספר קבוצות חדשות, ובשנת 1947 נוסדה קבוצה בשם Jerez Club Deportivo, הנחשבת לבסיסו ההיסטורי של המועדון הנוכחי.

בעונת 1953/1954 העפילה הקבוצה לראשונה אל הליגה השנייה ושיחקה בה במשך חמש עונות רצופות. בהמשך חזרה לליגת המשנה לסירוגין. בשנת 1988 נחנך האצטדיון החדש של הקבוצה, שבו היא משחקת גם כיום.

לקראת עונת 2009/2010 בלה ליגה העפילה הקבוצה לראשונה בתולדותיה אל לה ליגה. לאחר 19 מחזורי ליגה צברה "חרס" 7 נקודות בלבד, אך לאחר חילופי מאמן חל שיפור במאזנה. עם זאת, בעקבות תוצאת תיקו במחזור האחרון של העונה, ירדה הקבוצה בחזרה לליגת המשנה.

"חרס" שיחקה בליגה השנייה במשך עוד שתי עונות. בעונת 2012/2013 נקלע המועדון למשבר תקציבי חמור, ובסיומה הורד לליגה הרביעית האזורית.

כדי לפתור בעיות רגולטוריות הוסכם להקים מועדון חדש תחת השם Xerez Deportivo FC. בשנת 2015 נעשה ניסיון לאחד בין קבוצות העיר, אך הוא לא צלח.

בסיום עונת 2023/2024 הצליחה "חרס" לשוב אל הליגה השלישית בחשיבותה בספרד, ובה היא משחקת גם בעונת 2025/2026 – באותו בית עם Xerez Deportivo FC.

בגביע המלך הישג השיא של הקבוצה הוא הגעה לשלב 1/16 בעונת 2002/2003.
## קישורים חיצוניים

* 

קטגוריה:קבוצות כדורגל ספרדיות
קטגוריה:אנדלוסיה: ספורט
קטגוריה:קבוצות כדורגל שהוקמו ב-1947
דונלסון קאפרי

**דונלסון קאפרי** (באנגלית: **Donelson Caffery**; 10 בספטמבר 1835 – 30 בדצמבר 1906) היה פוליטיקאי אמריקאי ממדינת לואיזיאנה, חייל במלחמת האזרחים האמריקאית, ובעל מטע סוכר. 

## ביוגרפיה
קאפרי נולד ב-10 בספטמבר 1835 בפרנקלין שבלואיזיאנה, שהיא מרכז המחוז סנט מרי. סבא רבא שלו, קולונל ג'ון דונלסון, אחד ממייסדי העיר נאשוויל, ואביה של רייצ’ל דונלסון – אשתו של נשיא ארצות הברית אנדרו ג'קסון. במהלך מלחמת האזרחים האמריקאית, שירת קאפרי בצבא הקונפדרציה כלוטננט ברגימנט הרגלים ה-13 של לואיזיאנה. לאחר המלחמה הפך לעורך דין והיה בעלים של מטע סוכר. כאיש המפלגה הדמוקרטית נבחר כחבר הסנאט של לואיזיאנה,  ובשנת 1892 מונה כחבר הסנאט של ארצות הברית מטעם לואיזיאנה כדי להשלים את כהונתו של רנדל ל. גיבסון שמת בתפקידו. ב־1894 נבחר לכהונה מלאה בת שש שנים על ידי בית המחוקקים של לואיזיאנה, וכיהן בסנאט עד 1901.

הוא היה מתנגד חריף לאימפריאליזם ולהתרחבות טריטוריאלית. עמדתו נבעה מדאגה כי רכישת נחלות חדשות באזורים טרופיים (כמו פוארטו ריקו, הוואי והפיליפינים) תפגע במגדלי הסוכר בלואיזיאנה, משום ששוק הסוכר יוצף ביבוא זול וחופשי ממכסים.

בשנת 1900 היה המועמד הראשון לנשיאות ארצות הברית מטעם "המפלגה הדמוקרטית הלאומית" בוועידה שנערכה באינדיאנפוליס, אך דחה את המועמדות. באותה שנה סירב גם להתמודד לכהונה מלאה שנייה בסנאט. קבוצה נוספת של מתנגדי האימפריאליזם שהתכנסה בניו יורק ב־5 בספטמבר 1900 ניסתה להעמידו שוב כמועמד לנשיאות, יחד עם עורך הדין וההיסטוריון ארצ’יבלד מ. האו מבוסטון כמועמד לסגן נשיא. קאפרי, כדמוקרט נאמן, סירב גם להצעה זו, והאו פרש במהרה.

במהלך כהונתו בסנאט שימש כיו״ר ועדת הסנאט לחוקים חתומים (1893–1894) וכיו״ר ועדת הסנאט לענייני תאגידים הפועלים במחוז קולומביה (1899–1901).

לאחר שעזב את הסנאט, חזר לעסוק בעריכת דין. הוא נפטר ב-30 בדצמבר 1906 בניו אורלינס שבלואיזיאנה,  ונקבר בבית הקברות פרנקלין בעיר הולדתו פרנקלין.

בנו של קאפרי, דונלסון קאפרי הבן, היה מועמד לתפקיד מושל לואיזיאנה בבחירות של שנת 1900 מטעם פלג "לילי־וייט" של המפלגה הרפובליקנית – אך הפסיד בפער גדול לוו. הרד.

נכדו של קאפרי, פטריק ט. קאפרי, כיהן קדנציה אחת בבית הנבחרים של לואיזיאנה ושתי קדנציות בבית הנבחרים של ארצות הברית בין השנים 1969–1973.

## קישורים חיצוניים

* 
* 

## הערות שוליים

קטגוריה:אמריקאים ילידי לואיזיאנה
קטגוריה:אמריקאים ממוצא אירי
קטגוריה:חברי הסנאט של ארצות הברית מלואיזיאנה
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1835
קטגוריה:אמריקאים שנפטרו ב-1906
אדמונד סרם

**אדמונד סרם** (באנגלית: **Edmund Serem**; נולד ב-27 בדצמבר 2007) הוא אתלט קנייתי, זוכה מדליית ארד באליפות עולם (טוקיו 2025) וסגן אלוף אפריקה (דואלה 2024) בריצת 3000 מטר מכשולים.

## קריירה מקצועית
### 2023
#### אלוף אפריקה עד גיל 18
באליפות אפריקה עד גיל 18 שנערכה בנדולה שזמביה במאי זכה במדליית זהב בריצת 2000 מטר מכשולים בתוצאה של 5:37.78 דקות.

### 2024
#### סגן אלוף אפריקה
באליפות אפריקה שנערכה בדואלה שבקמרון ביוני זכה במדליית כסף בריצת 3000 מטר מכשולים בתוצאה של 8:21.94 דקות.

#### אלוף עולם עד גיל 20
אליפות העולם עד גיל 20 שנערכה בלימה שבפרו באוגוסט זכה במדליית זהב בריצת 3000 מטר מכשולים בשיא אישי חדש של 8:15.28 דקות.

### 2025
#### מדליית ארד באליפות עולם
באליפות העולם שנערכה בטוקיו שביפן בספטמבר זכה במדליית ארד בריצת 3000 מטר מכשולים בתוצאה של 8:34.56 דקות, אחרי ג'ורדי בימיש מניו זילנד (8:33.88 דקות) וסופיאן אל-בקאלי ממרוקו (8:33.95 דקות).

## חיים אישיים
אחיו הוא האתלט איימוס סרם , שמתחרה גם הוא בריצת 3000 מטר מכשולים.

## שיאים אישיים
### אצטדיון
* ריצת 3000 מטר מכשולים: 8:04.00 דקות (2025)

## קישורים חיצוניים

## הערות שוליים

קטגוריה:אתלטים קנייתים
קטגוריה:רצי 3000 מטר מכשולים
קטגוריה:קנייתים שנולדו ב-2007
מרלין הומל

**מרלין הומל** (בגרמנית: **Merlin Hummel**; נולד ב-4 בינואר 2002) הוא אתלט גרמני, סגן אלוף עולם (טוקיו 2025) וסגן אלוף האוניברסיאדה (ריין-רוהר 2025) ביידוי פטיש.

## ביוגרפיה
### 2019
#### סגן אלוף הפסטיבל האולימפי האירופי לנוער
בפסטיבל האולימפי האירופי לנוער שנערך בבאקו שבאזרבייג'ן ביולי זכה במדליית כסף ביידוי פטיש בתוצאה של 81.06 מטר.

### 2021
#### סגן אלוף אירופה עד גיל 20
באליפות אירופה עד גיל 20 שנערכה בטאלין שבאסטוניה ביולי זכה במדליית כסף ביידוי פטיש בתוצאה של 79.32 מטר.

### 2023
#### סגן אלוף אירופה עד גיל 23
באליפות אירופה עד גיל 23 שנערכה באספו שבפינלנד ביולי זכה במדליית כסף ביידוי פטיש בתוצאה של 75.71 מטר.

באליפות העולם שנערכה בבודפשט שבהונגריה באוגוסט לא הצליח לקבוע תוצאה בשלב המוקדמות, לאחר שנפצע.

### 2024
באליפות אירופה שנערכה ברומא שבאיטליה ביוני סיים במקום רביעי ביידוי פטיש בתוצאה של 79.25 מטר.

באולימפיאדת פריז שנערכה ביולי-אוגוסט סיים במקום עשירי ביידוי פטיש בתוצאה של 76.03 מטר.

### 2025
#### סגן אלוף עולם
באליפות העולם שנערכה בטוקיו שביפן בספטמבר זכה במדליית כסף ביידוי פטיש בשיא אישי חדש של 82.77 מטר, אחרי אית'ן קצברג מקנדה (84.70 מטר) ולפני בנצה האלאס מהונגריה (82.69 מטר).

## שיאים אישיים
* יידוי פטיש: 82.77 מטר (2025)

## קישורים חיצוניים

## הערות שוליים

קטגוריה:מיידי פטיש
קטגוריה:אתלטים גרמנים
קטגוריה:אתלטים באולימפיאדת פריז (2024)
קטגוריה:גרמנים שנולדו ב-2002
ויליאם א. מאסי

**ויליאם אלכסנדר מאסי** (באנגלית: **William Alexander Massey**; ) היה עורך דין אמריקאי, חבר המפלגה הדמוקרטית, שייצג את מדינת נבדה בסנאט של ארצות הברית בין השנים 1912–1913.

## ביוגרפיה
מאסי נולד במחוז טראמבל שבאוהיו, ועבר עם הוריו למחוז אדגר שבאילינוי בשנת 1865. הוא התחנך בבתי ספר ציבוריים ולאחר מכן למד במכללת יוניון כריסטיאן שבעיירה מרום (Merom) באינדיאנה, ובאוניברסיטת אינדיאנה אסברי (בהווה אוניברסיטת דפאו) השוכנת בעיר גרינקאסל שבאינדיאנה. הוא למד משפטים והוסמך לעריכת דין בשנת 1877.

לאחר שהוסמך לעריכת דין החל מאסי את הקריירה המשפטית שלו בעיר סאליבן שבאינדיאנה. בשנת 1886 עבר לסן דייגו שבקליפורניה, ובשנה העוקבת הגיע לנבדה, שם עסק בחיפושי מחצבים, בכרייה ובעריכת דין בעיר אלקו .

מאסי כיהן כחבר בבית המחוקקים של נבדה בשנים 1892–1894, וכתובע המחוזי של אלקו בשנים 1894–1896. בשנים 1897–1902 כיהן כשופט בבית המשפט העליון של נבדה, עד שהתפטר מתפקידו. לאחר מכן עבר לרינו ושב לעסוק בעריכת דין. בשנת 1912 מונה בידי מושל נבדה טסקר אודי למלא את מקומו של ג'ורג' ס. ניקסון בסנאט של ארצות הברית. 

מאסי כיהן מטעם המפלגה הרפובליקנית מ-1 ביולי 1912 עד 29 בינואר 1913. בבחירות להשלמת כהונתו של ניקסון הובס על בידי קי פיטמן, מועמד המפלגה הדמוקרטית. במהלך כהונתו היה יושב ראש ועדת המכרות של הסנאט. לאחר תום כהונתו שב לעסוק בעריכת דין ברינו.

מאסי נפטר ברכבת סמוך לעיירה ליצ'פילד שבקליפורניה במרץ 1914.

## קישורים חיצוניים

* 
* 

## הערות שוליים

קטגוריה:אמריקאים ילידי אוהיו
קטגוריה:בוגרי אוניברסיטת דה-פו
קטגוריה:חברי בית המחוקקים של נבדה
קטגוריה:חברי הסנאט של ארצות הברית מנבדה
קטגוריה:סנאטורים חברי המפלגה הרפובליקנית
קטגוריה:חברי הסנאט של ארצות הברית שמונו לתפקידם
קטגוריה:אמריקאים שנולדו ב-1856
קטגוריה:אמריקאים שנפטרו ב-1914
קולוניה טובאר

**קולוניה טובאר** (בספרדית: **Colonia Tovar**) היא עיירה הררית בוונצואלה, הממוקמת כ-65.5 ק"מ מקראקס. בשנת 2016 התגוררו בה כ-21,000 תושבים.

העיירה, שהוקמה ב-1843 על ידי מהגרים מדוכסות באדן (לימים גרמניה) נושאת אופי גרמני מובהק, המתבטא בתרבות ובארכיטקטורה ולכן מכונה לעיתים "גרמניה של הקריביים". כלכלת העיירה מתבססת בעיקר על תיירות וחקלאות.

## תרבות
בשנותיה הראשונות, קולוניה טובאר פעלה כקהילה סגורה במטרה לשמר את המסורות התרבותיות של מייסדיה. עם הגעתם, בנו המייסדים בתים בסגנון האדריכלי הייחודי לאזור קייזרשטול בגרמניה. כנסיית מרטין מטור, הממוקמת במרכז העיירה, היא העתק של כנסייה בעיירה אנדינגן בגרמניה, אחת מערי המוצא של המייסדים.

התושבים המייסדים דיברו בניב באדני של גרמנית ושמרו על מאכלים ולבוש מסורתיים. מיקומה ההררי של העיירה וקשיי התקשורת, יצרו בידוד סביבתי שאפשר את שמירת התרבות המקומית. במשך תקופה נאסרו נישואין מחוץ לקולוניה, על מנת להבטיח את ההמשכיות האתנית והתרבותית. אורח חיים זה התקיים עד שנות הארבעים ובפרט עד מלחמת העולם השנייה, אז ונצואלה הצטרפה לבעלות הברית במלחמה נגד גרמניה ואסרה על לימודי גרמנית בשטחה. אף על פי שהשפה הרשמית בוונצואלה היא ספרדית, חלק מהתושבים דוברים גם כיום ניב ייחודי של אלמאנית שנפוץ רק בקולוניה טובאר.

## תיירות
בזכות אופיה התרבותי הייחודי וסמיכותה לקראקס, קולוניה טובאר הפכה לאחת מעיירות התיירותיות הבולטות בוונצואלה. התיירות בעיירה היא בעיקר מקומית, אך נפוצים גם תיירים זרים. מוקדי העניין העיקריים הם כנסיית מרטין מטור, הכיכר המרכזית והמוזיאון העירוני המציג את ההיסטוריה של העיירה. כמו כן בעיירה גם מספר מבשלות בירה מקומיות בסגנון גרמני.

בכל שנה בחודש אוקטובר מתקיים בעיירה פסטיבל אוקטוברפסט.

## קישורים חיצוניים
* 
* 

קטגוריה:ונצואלה: ערים
קטגוריה:יישובים שהוקמו ב-1843
ג'אנג ג'יאלה

**ג'אנג ג'יאלה** (במנדרינית תקנית: **张家乐**; נולדה ב-22 באוקטובר 2006) היא אתלטית סינית, זוכת מדליית ארד באליפות עולם (טוקיו 2025) ביידוי פטיש.

## ביוגרפיה
### 2023
#### אלופת אסיה עד גיל 18
באליפות אסיה עד גיל 18 שנערכה בטשקנט שבאוזבקיסטן באפריל זכתה במדליית זהב ביידוי פטיש (3 ק"ג) בתוצאה של 66.81 מטר.

### 2024
#### אלופת אסיה עד גיל 20
באליפות אסיה עד גיל 20 שנערכה בדובאי שבאיחוד האמירויות הערביות אפריל זכתה במדליית זהב ביידוי פטיש בתוצאה של 66.79 מטר.

#### אלופת עולם עד גיל 20
באליפות העולם עד גיל 20 שנערכה בלימה שבפרו באוגוסט זכתה במדליית זהב ביידוי פטיש בתוצאה של 68.95 מטר.

### 2025
#### שיאנית עולם עד גיל 20
בתחרות שנערכה בגרמניה ביוני קבעה שיא עולם עד גיל 20 חדש של 75.14 מטר. בחודש אוגוסט שברה את שיאה, כשקבעה תוצאה של 77.24 מטר באליפות הרפובליקה העממית של סין.

#### מדליית ארד באליפות עולם
באליפות העולם שנערכה בטוקיו שביפן בספטמבר זכתה במדליית ארד ביידוי פטיש בתוצאה של 77.10 מטר, אחרי קמרין רוג'רס מקנדה (80.51 מטר) ובת ארצה ג'או ג'יה (77.60 מטר).

## שיאים אישיים
* יידוי פטיש: 77.24 מטר (2025), **שיא עולם עד גיל 20**

## קישורים חיצוניים

## הערות שוליים

קטגוריה:אתלטיות סיניות
קטגוריה:מיידות פטיש
קטגוריה:סיניות שנולדו ב-2006
בלומינג

**בלומינג** (בספרדית: **Club Social, Cultural y Deportivo Blooming**) הוא מועדון כדורגל מבוליביה, המשחק בליגת העל הבוליביאנית. המועדון נוסד בשנת 1946 בעיר סנטה קרוס דה לה סיירה.

## היסטוריה
המועדון הוקם בשנת 1946 על ידי קבוצת צעירים מהעיר סנטה קרוס דה לה סיירה, ושיחק בתחילה בתחרויות מקומיות לקוצבות חובבים. בשנת 1953 הפכה הקבוצה למועדון מקצועני, אך המשיכה להשתתף בעיקר בתחרויות אזוריות.

בשנת 1977 הוקמה בבוליביה ליגה מקצועית ארצית, ו"בלומינג" הייתה בין המועדונים הראשונים שהצטרפו אליה. בעונת 1984 זכתה הקבוצה לראשונה באליפות הליגה, ובעקבות כך העפילה לבגביע ליברטדורס, בו הגיעה לשלב השני של הטורניר.

בשנות ה־90 של המאה ה־20 זכתה בלומינג פעמיים נוספות באליפות הליגה, אך שיחקה גם כמה עונות בליגת המשנה. הופעותיה באותן שנים בגביע ליברטדורס לא הניבו הישגים משמעותיים.

בעשור הראשון של המאה ה־21 זכתה הקבוצה בשתי אליפויות נוספות, והעמידה את מאזנה הכולל על חמש זכיות באליפות הליגה הבוליביאנית.

"בלומינג" מארחת את משחקיה הביתיים באצטדיון אצטדיון "רמון אגילרה קוסטאס", שנחנך בשנת 1946 וכולל כ־38,000 מקומות ישיבה.

## קישורים חיצוניים

* 

קטגוריה:בוליביה: כדורגל
קטגוריה:קבוצות כדורגל שהוקמו ב-1946
קלוב דפורטיבו אל נסיונל

**אל נסיונל** (בספרדית: **Club Deportivo El Nacional**) הוא מועדון כדורגל מאקוודור, שנוסד בשנת 1964 בעיר קיטו. הקבוצה משחקת בליגת העל האקוודורית.

בנוסף לענף הכדורגל, המועדון מפעיל מחלקות ספורט נוספות.

## היסטוריה
המועדון הוקם בשנת 1964 ונוהל על ידי הצבא האקוודורי עד לשנת 2013.

בשנת 1967 זכתה "אל נסיונל" באליפות הליגה לראשונה בתולדותיה. בסך הכול זכתה הקבוצה ב-13 אליפויות, האחרונה שבהן בשנת 2006.

בשנת 1985 העפילה הקבוצה לשלב השני של גביע ליברטדורס, ובסך הכול היא השתתפה בתחרות זו 27 פעמים.

בשנות ה-90 של המאה ה-20 רשמה הקבוצה תקופה מוצלחת, שכללה זכיות נוספות באליפות והעפלה לשלב חצי הגמר של גביע קונמבול בשנים 1992 ו-1994.

עד לשנת 2017 כלל סגל הקבוצה אך ורק כדורגלנים מקומיים – מאפיין ייחודי בהשוואה למועדונים אחרים באקוודור.

בשנת 2020 ירדה הקבוצה לליגת המשנה, אך חזרה לליגה הבכירה כעבור שנתיים.

"אל נסיונל" מארחת את משחקיה הביתיים באצטדיון אולימפיקו אטאהואלפה שבקיטו. האצטדיון נבנה בשנת 1951 ושודרג בשנת 1977, והוא מכיל כ-35,000 מקומות ישיבה.

## קישורים חיצוניים

* 

קטגוריה:קבוצות כדורגל אקוודוריות
קטגוריה:קבוצות כדורגל שהוקמו ב-1964
אגם חומס

**אגם חומס** (בערבית: **بحيرة حمس.** בתעתיק לעברית: **בחירת חמס**. נקרא גם: **بحيرة قطينة**. **בחירת קטינה**) הוא אגם ליד חומס שבסוריה, הניזון מנהר אורונטס.

## גאוגרפיה
האורונטס הוא גם המוצא העיקרי של האגם. האגם נמצא  מהעיר חומס, ומשתרע על פני יותר מ-.

## היווצרות האגם
האגם הוא אגם מלאכותי, שנוצר על ידי סכר אגם חומס בקצהו הצפוני. המבנה המקורי של הסכר היה אחת היצירות ההנדסיות העתיקות הבולטות ביותר בסוריה ובסהר הפורה. הסכר, שנבנה על ידי הרומאים הקדמונים, יצר מאגר מים שמימיו הוזרמו לשדות סמוכים דרך רשת תעלות.

## קישורים חיצוניים

## הערות שוליים

קטגוריה:חומס
האנה איינבינדר

**האנה מארי איינבינדר** (באנגלית: **Hannah Marie Einbinder**) היא שחקנית וקומיקאית אמריקאית-יהודיה, זוכת פרס אמי.

## ילדות והשכלה
איינבינדר נולדה בלוס אנג'לס להורים יהודים. אביה, צ'אד איינבינדר, הוא שחקן, כותב ובמאי; אמה, לוריין ניומן, הייתה ממקימות קבוצת הקומדיה The Groundlings וחברת קאסט מקורית ב"סאטרדיי נייט לייב". אחיה ספייק איינבינדר הוא קומיקאי המוכר בעיקר מהסדרה "Los Espookys" של HBO.

בתקופת התיכון הייתה מעודדת. היא למדה עיתונאות משודרת באוניברסיטת צ'פמן בקליפורניה, שם החלה להשתתף בקבוצת אלתור.

## קריירה
בשנת 2019 נבחרה ברשימת "קומיקאים שכדאי להכיר" של מגזין *[[ניו יורק (מגזין)|Vulture]]*, שתיאר את הופעותיה כאבסורדיות ולעיתים כוללות ריקוד עם הקהל או שירה בעברית. במרץ 2020 הופיעה ב"לייט שואו עם סטיבן קולבר" והייתה הקומיקאית הצעירה ביותר שהופיעה שם עד אז. זו גם הייתה הופעת הסטנדאפ האחרונה בתוכנית לפני הסגר של הקורונה. הופעה זו סייעה לה להיבחר ל"Hacks". להכנה למשחק, קיבלה ספר הדרכה של מייקל קיין על משחק קולנועי, אותו היא מתארת ככלי מרכזי למי שלא למד משחק באופן פורמלי.

בשנת 2020 לוהקה לתפקידה כאווה דניאלס בסדרה "Hacks", לאחר אודישן שבו הרשימה את היוצרים והפגינה תזמון קומי יוצא דופן. על תפקידה בסדרה זכתה בפרס אמי לשחקנית המשנה הטובה ביותר בקומדיה.

במאי 2025 איינבינדר לוהקה לתפקיד ראשי בסרט הקולנוע הראשון שלה "יום רע במחנה טיבולי". הסרט הוא סרטה השלישי של ג'יין שונברון, במאית שהתפרסמה בזכות סרטי אימה פסיכולוגיים חדשניים כמו "ראיתי את הטלוויזיה זוהרת". עלילת הסרט מתארת במאית קווירית הנשכרת לביים סרט חדש בסדרת אימה ותיקה, ומבקשת ללהק את "נערת הפיינל" המקורית, מה שמוביל להתפתחות פסיכוסקסואלית עוצמתית.

## פעילות פוליטית
איינבינדר מזוהה עם פעילות פוליטית וחברתית, בין היתר בתמיכה בארגון Shout Your Abortion ובעמותה הפלסטינית Pal Humanity.

### עמדות והתבטאויות
איינבינדר ציינה את פלסטין כנושא חשוב ואישי עבודה מספר פעמים, בהיותה יהודייה, בעלת אחים טרנסג'נדרים ומשום שיש לה חברים בעזה העובדים כרופאים ואנשי חינוך במחנות פליטים. היא הזכירה את השראתה מהוגה הדעות פיטר ביינרט ואת ספרו "Being Jewish After the Destruction of Gaza", ותיארה תחושת קרבה לקהילה חדשה דרך העמדה הפוליטית שלה. את נאום הזכייה שלה בפרס אמי בספטמבר 2025, סיימה אייבינדר בקריאה "שתזדיין ICE" ו"תשוחרר פלסטין". היא הדגישה את תחושת החובה שלה כיהודייה להבחין בין העם היהודי לבין מדינת ישראל, שלדבריה היא ישות אתנו-לאומית נפרדת מהדת והתרבות היהודית. באותו החודש איינבינדר חתמה יחד עם כ-1,200 איש נוספים על התחייבות לחרם על מוסדות קולנוע ישראליים אך הבהירה כי החרם מתמקד במוסדות המעורבים ישירות במדיניות הנחשבת בעיניה לפשע, ולא באנשים פרטיים.

## חיים אישיים
איינבינדר מתמודדת עם הפרעת קשב ופעלתנות יתר, ומספרת על קושי בריכוז ועל חשיבה מתמדת ומפוזרת. היא מזדהה כביסקסואלית.

## פילמוגרפיה

## פרסים ומועמדויות

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:שחקניות קולנוע וטלוויזיה יהודיות אמריקאיות
קטגוריה:קומיקאיות יהודיות אמריקאיות
קטגוריה:לוס אנג'לס: אישים
קטגוריה:בוגרי אוניברסיטת צ'פמן
קטגוריה:אנטי-ציונים יהודים
קטגוריה:ביסקסואליות אמריקאיות
קטגוריה:אמריקאים שנולדו ב-1995
קטגוריה:אמריקאיות שנולדו ב-1995
אייטור פרננדס

**אייטור פרננדס אבריסקטה** (בספרדית: **Aitor Fernández Abarisketa**, נולד ב-3 במאי 1991) הוא כדורגלן ספרדי המשחק בעמדת השוער באוססונה מהלה ליגה.

## קריירה
פרננדס הצטרף למחלקת הנוער של אתלטיק בילבאו בשנת 2003, ושיחק בקבוצות הבת שלה בסקוניה ואתלטיק בילבאו ב' בטרם הושאל לברקלדו ב-2012. ב-2013 הוא שוחרר מבילבאו וחתם בויאריאל ב'. ב-2016 עבר לנומנסיה מהליגה הספרדית השנייה וב-2018 חתם על חוזה לארבע שנים בלבאנטה מהליגה הבכירה. ב-2 ביולי 2022 חתם באוססונה.

## קריירה בינלאומית
ב-30 במאי 2019 ערך פרננדס את הופעת הבכורה שלו בנבחרת חבל הבסקים הלא רשמית, בתיקו 0–0 מול פנמה.

## קישורים חיצוניים

## הערות שוליים

קטגוריה:כדורגלני אתלטיק בילבאו
קטגוריה:כדורגלני נומנסיה
קטגוריה:כדורגלני לבאנטה
קטגוריה:כדורגלני אוססונה
קטגוריה:כדורגלנים ספרדים
קטגוריה:ספרדים שנולדו ב-1991
בוליבר (כדורגל)

**בוליבר** (בספרדית: **Club Bolívar**) הוא מועדון כדורגל מבוליביה, מהעיר לה פאס. המועדון נוסד בשנת 1925 ומשחק בליגת העל הבוליביאנית.

## היסטוריה
המועדון הוקם בשנת 1925 בלה פאס על ידי קבוצת צעירים מקומיים. שמו המקורי היה **Club Atlético Literario Musical Bolívar**, ובהמשך קוצר לשמו הנוכחי. בתחילת דרכו השתתף המועדון בתחרויות חובבים מקומיות. בשנת 1950 הפך למועדון מקצועני, אך המשיך להתחרות בעיקר בליגות אזוריות.

בשנת 1977 הוקמה בבוליביה ליגה מקצוענית ארצית, ו"בוליבר" הייתה בין המועדונים הראשונים שהצטרפו אליה. כבר בעונת הבכורה של הליגה זכתה הקבוצה באליפות.

לאורך השנים זכתה "בוליבר" ב-31 אליפויות לאומיות, מתוכן חמש בין השנים 1991–1997. האליפות האחרונה שלה הושגה בשנת 2024.

"בוליבר" השתתפה בגביע ליברטדורס 39 פעמים – יותר מכל קבוצה בוליביאנית אחרת. הישג השיא שלה במפעל הוא הגעה לחצי הגמר בעונת 1986 ובעונת 2014. בשנת 2024 העפילה לגמר גביע סודאמריקנה, אך הפסידה לבוקה ג'וניורס.

הקבוצה מארחת את משחקיה ב"אצטדיון ארננדו סילס", שנחנך בשנת 1930 ושופץ באופן נרחב בשנת 1977. האצטדיון מכיל כ-41,000 מקומות ישיבה ונמצא בגובה של כ-3,582 מטר מעל פני הים – נתון המעניק יתרון לקבוצת הבית ומקשה על יריבות שאינן רגילות לשחק בגובה כזה.

## קישורים חיצוניים

* 

קטגוריה:בוליביה: כדורגל
קטגוריה:קבוצות כדורגל שהוקמו ב-1925
קטגוריה:לה פאס: ספורט
פרה-קוגניציה

**פרֶה-קוגניציה** (מלטינית ***' "לפני", ***' "רכישת ידע") היא תופעה כביכול של חישה תודעתית של ראיית אירועים עתידיים, או מודעות ישירה בדרך אחרת לאירועים בעתיד.

אין ראיות מדעיות מקובלות לכך שפרה-קוגניציה היא תופעה אמיתית, והיא נחשבת באופן נרחב לפסאודו-מדע. פרה-קוגניציה מפרה את עקרון הסיבתיות, לפיו תוצאה לא יכולה להתרחש לפני הגורם לה.

לאורך ההיסטוריה מגוון רחב של תרבויות התייחס לפרה-קוגניציה כמציאות פשוטה. למרות היעדר ראיות מדעיות לקיומה, אנשים רבים מאמינים שהיא אמיתית. היא מדווחת באופן נרחב על ידי עדויות אישיות, ונשארת נושא למחקר ולדיון בקהילת הפאראפסיכולוגיה.

## תופעות פרה-קוגניטיביות
לעיתים, גישה של תחושה מוקדמת (precognition) מטופלת כדוגמה לתופעה רחבה יותר של ידיעה מוקדמת, או כדי להבין בכל דרך שהיא מה צפוי לקרות בעתיד. היא שונה מתחושה מוקדמת, שהיא תחושה מעורפלת יותר של אסון מתקרב. פעילויות קשורות כמו נבואה וניבוי עתידות, חיזוי אסטרולוגי, קארמה, קריאה בקפה, קריאה בקלפים ועוד פרקטיקות רבות נהוגות לאורך ההיסטוריה.

חלומות פרה-קוגניטיביים הם אולי המקרים הנפוצים ביותר של קדם-קוגניציה. בדרך כלל, חלום או חזון יכולים להיות מזוהים כקדם-קוגניטיביים רק לאחר שהאירוע המשוער התרחש. כאשר אירוע כזה מתרחש לאחר חלום, נאמר שהוא "שבר את החלום".
[ממוזער|"חלומו של יוסף", ציור מאת גאטאנו גנדולפי, בערך 1790. על פי [בראשית|ספר בראשית, ה' העניק ליוסף ידע מוקדם באמצעות חלומות נבואיים ואת היכולת לפרש את חלומותיהם של אחרים.]]

### בדת
ביהדות רוב החלומות הם חסרי משמעות, והרעיון מבוטא בציטוט "חלומות שווא ידברו" (זכריה י', ב'), ואילו חלומות מסוג מסוים בלבד בעלי מסר שמיימי אמיתי. רעיון זה של אלמנט נבואי בחלומות מופיע בגמרא "חלום, אחד מששים בנבואה" (מסכת ברכות, נז:). על פי ספר בראשית, ה' העניק ליוסף ידע מוקדם באמצעות חלומות נבואיים ואת היכולת לפרש את חלומותיהם של אחרים. במקומות אחרים כמו חלומות פרעה, ובאופן נרחב במדרשים מצוי סיפורם של אישים, נביאים ואחרים שידעו על מאורעות טרם שהתרחשו.

## היסטוריה
לאורך ההיסטוריה האמינו כי לאנשים מסוימים יש יכולות פרה-קוגניטיביות, או שפרקטיקות מסוימות יכולות לגרום לחוויות כאלה, וחזיונות אלה נקשרו לעיתים לאירועים היסטוריים חשובים. ואף כיום, אף שהמדע לא אימץ רעיונות פרה-קוגניציה, אנשים רבים משוכנעים בקיומה. 

### סקרים
סקר שנערך בשנת 2005 הראה כי 73% מהאמריקאים מאמינים לפחות בסוג אחד של חוויה על טבעית, כאשר 41% מאמינים בתפיסה חוץ-חושית.

## ראו גם
* ראייה מרחוק
* מסע אסטראלי
* סינכרוניות
* הילה (מיסטיקה)
* העין השלישית
* חוויה חוץ-גופית
* תפיסה על-חושית

## הערות שוליים

קטגוריה:פסאודו-מדע
קטגוריה:נבואה
קטגוריה:פאראפסיכולוגיה
מחנה יתיר

**מחנה יתיר** (ידוע גם בתור **לב יתיר**) הוא יישוב זמני ביער יתיר, חבל יתיר, ישראל. הוא מהווה את מקום מושבו של "**גרעין דרור**", גרעין התיישבות הפועל להקמת היישוב דרור על הר חירן.

המחנה שוכן ליד נחל ענים, בגובה 653 מטרים מעל פני הים, סמוך לתוואי כביש כביש 316. אוכלוסייתו מנתה 332 תושבים בשנת 2023, וב-2025 התגוררו בו 44 משפחות.

במחנה ישבו גרעיני ההתיישבות שהקימו את בית יתיר, שני, ואשכולות לפני מעברם לאתרי הקבע שלהם, ומשכך הוא ראשון היישובים הישראליים בחבל יתיר ובהר חברון כולו.

## היסטוריה
### גרעיני הר חברון

באוגוסט 1979 עלה גרעין התיישבות של גוש אמונים שיועד להתיישב במשטרת לציפר להתיישבות זמנית במחנה יתיר, סמוך לאתר ההתיישבות הראשון שלו, מצודת היערנים. עבור המגורים במקום הובאו מראש מבניים טרומיים והתיישבו בהם משפחות. חברי הגרעין עסקו בשמירת היער, בינוי וגידור, הנחת קו מים, עיבוד אדמות והכשרתן. המחנה ננטש ב־1978 לתקופה.

באוקטובר 1979 נערך טקס חנוכת המושב הרשמי, והוא קיבל את השם "בית יתיר", שמו עד היום. בשנת 1982 הצטרף למחנה גרעין ליבנה של תנועת אמנה.

בשנת 1983 עבר גרעין בית יתיר למבנים זמניים על גבעת "משטרת לציפר" וסביבתה, ובכך הוקם יישוב הקבע הישראלי הראשון בהר חברון. בשנת 1989 יצאו גם גרעין ליבנה מהמחנה, בהקמתם את יישוב הקבע שלהם, שני.

אוגוסט 1992 עבר גרעין אשכולות מהמחנה להיאחזות הנח"ל אשכולות.

### גרעין חירן

בשנת 2010 הקים גרעין חירן של תנועת אור, שמקורו בעלי, את המחנה מחדש ועבר להתגורר בו, כחלק ממטרתו להקים את יישוב על הר חירן. המעבר למגורים במקום נעשה על מנת להסתגל לחיים באזור זה, ולהשתקע בו, לקראת עלייה לחירן. העלייה לא התרחשה במהירות שלה ציפו התושבים, וחברי הגרעין נשארו ביישוב הזמני במשך שנים רבות, תוך שהם מנהלים מאבק משפטי ופוליטי על מנת לאפשר להם להקים את היישוב חירן על ההר.

בשנת 2013 נוסף המחנה לרשימת היישובים של הלשכה המרכזית לסטטיסטיקה. למרות שהמחנה יושב בשטח המוגדר כשטח גלילי, הגרעין החל לקבל שירותים מוניציפליים ממועצה אזורית הר חברון הסמוכה. בשנת 2023 הוקמה במחנה ישיבת בני דוד דרור בראשות הרב כפיר אלון, והיא פועלת כישיבה גבוהה וכשלוחה של מוסדות בני דוד. תושבי היישוב מתגוררים בקראוונים.

בשנת 2022 סופח שטחו של היישוב שהגרעין מתכנן להקים, דרור, אל מועצה אזורית תמר, ומאז ינואר 2025 החלו להיסגר מכרזי קרקע לרכישת מגרשים ביישוב. אנשי הגרעין השתתפו בתהליך וחלקם אף זכו לרכוש קרקע לבניית בית ביישוב המתוכנן.

בשנת 2023 עמדה אוכלוסיית המחנה על 332 תושבים, ובשנת 2025 היא מנתה 44 משפחות.

## קהילה
פעילות התרבות ביישוב כוללת חוגים, ערבי נשים וערבי גברים, שיחות והרצאות, ארוחות משותפות וטיולי גרעין. בנוסף לפעילות התרבות ביישוב עצמו, נהנים חברי היישוב גם מאירועי התרבות המתקיימים במועצה האזורית הר חברון ובסביבה.

## חינוך
במחנה מעל ל־100 ילדים בגילאי 0–17, ובמקום פועלים מעון ושני גני ילדים. תלמידי בית הספר נוסעים לבתי ספר ולתלמוד תורה בסוסיא.

כמו כן, קיימת תנועת נוער ביישוב הפועלת בשעות אחר הצהריים במהלך ימות השבוע ובשבתות, והיישוב מקיים תלמוד תורה ופעילויות פנאי בזמני חופשות.

## ישיבת דרור
במקום פועלת ישיבה גבוהה של מוסדות בני דוד, ישיבה גבוהה בני דוד דרור. הישיבה נפתחה בחודש אלול ה'תשפ"ג (2023), והיא בראשותו של הרב כפיר אלון. בישיבה כמה עשרות תלמידים.

## ראו גם

* דרור (יישוב)
* מכינה קדם-צבאית בני דוד
* בית יתיר

## קישורים חיצוניים

## הערות שוליים

קטגוריה:יישובים שהוקמו ב-1979
קטגוריה:יישובים במחוז הדרום
מרואן סנאדי

**מרואן סָנַאדִי** (בספרדית: **Maroan Sannadi**, בערבית: **مروان سنادي**; נולד ב-29 ביולי 2001) הוא כדורגלן ספרדי-מרוקאי המשחק בעמדת החלוץ באתלטיק בילבאו מהלה ליגה.

## קריירת מועדונים
סנאדי הוא בוגר מחלקת הנוער של דפורטיבו אלאבס. לאחר ששיחק בקבוצת המילואים של אלאבס ובברקלדו, הוא הצטרף לאתלטיק בילבאו ב-1 בפברואר 2025. סנאדי הוא השחקן הראשון ממוצא מרוקאי ששיחק בקבוצה הבוגרת של בילבאו תחת מדיניות המועדון להחתים רק שחקנים בסקים.

## קריירה בינלאומית
במאי 2025 זומן סנאדי לראשונה לנבחרת מרוקו, וערך את הופעת הבכורה שלו ב-6 ביוני באותה שנה, במשחק ידידות נגד תוניסיה. הוא הפך לשחקן הראשון מאתלטיק בילבאו שייצג את מרוקו (או כל אומה ערבית או צפון אפריקאית) ברמה בינלאומית מלאה.

## קישורים חיצוניים

## הערות שוליים

קטגוריה:כדורגלני דפורטיבו אלאבס
קטגוריה:כדורגלני אתלטיק בילבאו
קטגוריה:כדורגלנים מרוקאים
קטגוריה:כדורגלנים ספרדים
קטגוריה:ספרדים שנולדו ב-2001
קטגוריה:מרוקאים שנולדו ב-2001
פדריקו ויניאס

**פדריקו סבסטיאן ויניאס ברבוסה** (בספרדית: **Federico Sebastián Viñas Barboza**, נולד ב-30 ביוני 1998) הוא כדורגלן אורוגוואי המשחק בעמדת החלוץ בריאל אוביידו בהשאלה מקלוב לאון, ובנבחרת אורוגוואי.

## קריירת מועדונים
ויניאס החל את הקריירה המקצוענית שלו בחובנטוד דה לאס פיידראס מהליגה הבכירה באורוגוואי. לאחר מכן עבר לקלוב אמריקה, ממנה הושאל לקלוב לאון. בעונת 2023, הוא זכה בתואר שחקן החודש של הליגה המקסיקנית.

במאי 2024 קרע את גיד אכילס כששיחק במדי נבחרת אורוגוואי, ועבר ניתוח. ב-28 באוגוסט 2024 הושאל לריאל אוביידו מהליגה הספרדית השנייה.

## קריירה בינלאומית
ויניאס נכלל בסגל נבחרת אורוגוואי עד גיל 23 לקראת הטורניר הקדם-אולימפי של CONMEBOL ב-2020, וב-25 בינואר באותה שנה כבש את שערו הראשון בנבחרת הצעירה. ב-16 בנובמבר 2023 ערך את הופעת הבכורה שלו בנבחרת הבוגרת.

## קישורים חיצוניים

## הערות שוליים

קטגוריה:כדורגלני קלוב אמריקה
קטגוריה:כדורגלני לאון
קטגוריה:כדורגלני ריאל אוביידו
קטגוריה:כדורגלנים אורוגוואים
קטגוריה:ילידי 1998
אייפון אייר

**אייפון אייר** (באנגלית: **iPhone Air**) הוא סמארטפון שפותח ומשווק על ידי אפל. הוא חלק מהדור התשע עשרה בסדרת מכשירי האייפון. המכשיר הוכרז לצד המכשירים אייפון 17 ואייפון 17 פרו ופרו מקס במהלך אירוע ההכרזה של אפל באפל פארק בקופרטינו, קליפורניה, ב-9 בספטמבר 2025. האייפון אייר מחליף את סדרת הפלוס במכשירי האייפון עם עיצוב מחודש המתמקד במשקל נמוך יחסית ועובי קטן. המידה של עומק המכשיר היא כ-5.6 מ"מ, מה שמציב אותו כאייפון הדק ביותר שיוצר אי פעם.

## עיצוב
האייפון אייר מורכב משלדה חיצונית העשויה טיטניום, בשונה מהדגמים האחרים של האייפון 17, שמורכבים מאלומיניום. כמו כן הוא גם המכשיר הקל והדק ביותר מבין מכשירי האייפון השונים. מסך המכשיר עשוי זכוכית בשם ״Ceramic Shield 2״, עם תכונה חדשה של אנטי-רפלקטיביות (מניעת השתקפות). גב המכשיר עשוי זכוכית בתקן ישן יותר בשם Ceramic Shield, וחלקו העליון מכיל מעין מלבן מוגבה בשם "פלטו" המכיל את המצלמות, הרמקול, ולוח האם. המכשיר זמין בארבעה צבעים: כחול שמיים, זהב בהיר, לבן ענן ושחור חלל.

## מפרט טכני
### ערכת שבבים
האייפון אייר מגיע עם מערכת שבבים חדשה – A19 Pro. השבב כולל מעבד בעל 6 ליבות, מעבד גרפי (GPU) בעל 5 ליבות, ומנוע עצבי (Neural Engine) בעל 16 ליבות. הוא משתמש במודם חדש בשם C1X, ובשבבי רשת התואמים ל־N1. Wi-Fi 7, Bluetooth 6 ו־Thread.

### תצוגה
האייפון אייר כולל מסך OLED Super Retina XDR בגודל 6.5 אינץ' עם בהירות שיא של 3000 ניטים וקצב רענון דינמי של עד 120 הרץ. רזולוציית התצוגה היא 2736×1260 בכ-460 פיקסלים לאינץ'. המסך כולל את פונקציית Always-On, בה תדירות הרענון יורדת עד לכ-1 הרץ כאשר אינו בשימוש.

### מצלמות
אייפון אייר מגיע עם מצלמת Fusion, ברזולוציית 48 מגה פיקסל, עם עדשה אחת. מכיוון שאין למכשיר עדשה ייעודית לצילום לרוחב, הוא לא תומך בתכונות של צילום מאקרו ושל תמונות מרחביות.

בחזית המכשיר ישנה מצלמה קדמית ברזולוצייה של 18 מגה פיקסל, עם אפשרות לשימוש בתכונת Center Stage, להרחיב את שדה הראייה, או לשנות למצב צילום רוחב בתמונות קבוצתיות.

### קישוריות
כל מכשירי האייפון אייר ברחבי העולם מגיעים ללא פתח לכרטיס סים, ובמקום זאת הם תומכים בטכנולוגיית eSIM.

## קישורים חיצוניים

* 

## הערות שוליים

קטגוריה:אייפון
קטגוריה:מכשירים שהושקו ב-2025
קשרי תעופה

**קשרי תעופה בע"מ** היא חברת תיירות ישראלית. נוסדה כחברה פרטית בשנת 1984 והפכה לחברה ציבורית בשנת 1993. מספקת שירותי טיסות ומשווקת חבילות תיור ושירותי תיירות אחרים.

החברה מפעילה טיסות סדירות וטיסות שכר (צ'רטר), טיולים מאורגנים, הפלגות, השכרת רכב, חבילות נופש ותיירות פנים, ובנוסף מחזיקה בזיכיונות ייצוג בישראל של רשתות מלונות ואתרי נופש באגן הים התיכון ובאירופה. החברה היא סיטונאית ומספקת שירותי תיירות ישירות לקהל הרחב ולגופים וארגונים גדולים, וגם לסוכני הנסיעות. לחברה רישיון IATA מארגון חברות התעופה הבין-לאומי יאט"א.

נכון לשנת 2025 בעל השליטה בחברה הוא אייל סגל, שבבעלותו 60.71% ממניות החברה, ומנכ"ל החברה הוא יורם מוטעי, שלו 20.10% מהמניות.

## היסטוריה
החברה נוסדה בשנת 1984 על ידי חיים רחמים, שעבד שנים רבות באל על בתפקידים בכירים עד שפרש והקים את קשרי תעופה. רחמים מכר את חבילות הצ'רטר הראשונות בארץ.

בשנת 1993 הפכה החברה לציבורית לאחר שהונפקה בבורסה לניירות ערך בתל אביב.

בשנת 2006 רכשה חברת מועדון 365 73.77% ממניות קשרי תעופה תמורת כ-7.5 מיליון דולר.

בשנת 2016 קנתה חברת רנאומן בע"מ בבעלות אייל סגל 51.6% ממניות החברה תמורת כ-33 מיליון ש"ח לפי שווי שוק של כ-65 מיליון ש"ח לחברה.

בשנת 2021 הקימה הקבוצה קרן הון של 200 מיליון אירו לקניית מלונות באגן הים התיכון.

באוקטובר 2024 נכנסה החברה לראשונה לתחום הנדל"ן באמצעות השקעה בפרויקט וילות באי פארוס שביוון. לקבוצה חלק של 50% בפרויקט.

ביוני 2025 החל שיתוף פעולה בין קשרי תעופה לחברת TKTZ העוסקת במסחר בכרטיסי טיסה.

## החברות הכלולות בקבוצה
* סנורמה – נציגת Royal Caribbean ומותגי השיט שלה
* קשרי תעופה נדל"ן – חברת פיתוח יזמות נדל"ן
* Extreme Travel – חברת סדנאות ספורט ימי אתגרי
* פגסוס – חברה לארגון טיולים מאורגנים
* דרך החופש – ארגון טיולים מאורגנים וטיולי תמריץ
* אוטו יורופ – שירותי השכרת רכב בינלאומיים
* Brilliant Constructions - חברה ליזמות נדל"ן ביוון
* Brilliant Travel - חברה לשירותי קרקע ביוון
* Ella Tours – חברת תיירות בולגרית
* Sunlight Breeze – חברת יזמות נדל"ן קפריסאית
* Brilliant Travel – חברת תיירות יוונית
* Arctic Panorama – חברת ניהול נכסים תיירותיים בלפלנד

## קישורים חיצוניים
* 
* 
* 
* 
* קשרי תעופה, באתר הבורסה לניירות ערך
* קשרי תעופה, באתר Crunchbase **(באנגלית)**
* קשרי תעופה, באתר גוגל פיננסים **(באנגלית)**
* 
* קשרי תעופה, באתר גלובס

## הערות שוליים

קטגוריה:חברות תיירות ישראליות
קטגוריה:חברות הנסחרות בבורסה לניירות ערך בתל אביב
קטגוריה:סוכנויות נסיעות
קטגוריה:ישראל: חברות שהוקמו ב-1984
נאנדאורי

**נאנדאורי** הוא סרט דרמה ישראלי מסוגת סרט מסע בהפקה משותפת איטלקית, גאורגית וישראלית משנת 2025 בבימויה של אתי ציקו. משמעות שמו היא "שליבי משתוקק אליו" בגאורגית. הסרט צולם ברובו בגאורגיה, עברית כמעט ולא נשמעת בו, ומרבית השחקנים המשתתפים בו הם גאורגים.

## עלילה
מרינה, עורכת דין ישראלית ילידת גאורגיה, מגיעה לכפר במחוז הולדתה כדי לסייע ללקוחתה נינו להשיב את בנה בן ה-11 שנטשה כשהיה תינוק עת היגרה לישראל לבדה. בכפר הנידח מרינה פוגשת את דאטו, אחיה של נינו, שמגדל את אחיינו מאז שננטש. למרות העוינות שמרינה מעוררת בו, ובתמורה לתשלום, הוא מסכים לעזור לה להפיק לילד תעודת לידה, והשניים יוצאים למסע למשרד הפנים בטביליסי.

## שחקנים ודמויות

## פרסים
בטקס פרסי אופיר לשנת 2025 הסרט היה מועמד לפרסים בקטגוריות הסרט, התסריט, העריכה והליהוק הטובים ביותר. הוא זכה בפרס הבימוי (אתי ציקו), השחקנית הראשית (נטע ריסקין), הצילום (שי גולדמן), האיפור (אורלי רונן) ועיצוב התלבושות (ענבל שוקי).

הסרט זכה במענק תמיכה מהקרן ע"ש רונית אלקבץ, ובפרס הביכורים ובפרס הצילום בפסטיבל הקולנוע ירושלים.

## קישורים חיצוניים

*
* "הלונג-שוט כתעלומה" | שיחה עם אתי ציקו על "נאנדאורי", פבלו אוטין, כתב העת סינמטק

## הערות שוליים

קטגוריה:סרטים ישראליים משנת 2025
קטגוריה:סרטי דרמה ישראליים
דגל הרפובליקה העממית של לוגנסק

מספר דגלים שימשו לייצוג הרפובליקה העממית של לוגנסק. הדגל הראשון הציג עיצוב דומה לזה של הרפובליקה העממית של דונצק, ההבדלים העיקריים היו שהפס העליון היה תכלת או תכלת, צבע ששימש בדגל הרפובליקה הסובייטית הסוציאליסטית האוקראינית בין השנים 1950–1992, במקום שחור.הוא הציג סמל שונה, והכיל את המילים "רפובליקת לוגנסק" (Луганская Республика) ברוסית. הגוון המקורי של תכלת ששימש לפס העליון עשוי להיות בהשראת הגוון הכחול ששימש בדגל העיר לוהנסק. השני אומץ בשלב כלשהו באוקטובר 2014, כאשר קיצור של השם המקומי של הקבוצה החליף את הטקסט הנ"ל. ב-2 בנובמבר 2014, הרפובליקה אימצה דגל חדש שדמה לדגלים הקודמים אך חסר את סמל המדינה.

## ראו גם
* דגל רוסיה

## קישורים חיצוניים

קטגוריה:דגלים מן העבר
קטגוריה:אירופה: דגלים
קטגוריה:טריקולור
קטגוריה:הרפובליקה העממית של לוגנסק